रविवार को छुट्टी का लाभ उठाया जिप प्रत्याशियों ने
ठियोग |रविवार कोछुट्टी का दिन होने के चलते पंचायत चुनावों में प्रत्याशियों ने सरकारी अन्य क्षेत्रों में कार्य करने वाले कर्मचारियों के घरों में जाकर वोट मांगे। रविवार को सभी कर्मचारी घरों पर ही मिलते हैं और इसका खूब लाभ प्रत्याशियों ने उठाया। जिप में चुनाव लड़ रहे प्रत्याशी अपने लाव लश्कर के साथ विभिन्न पंचायतों के दौरों पर चले रहे। इंदू वर्मा ने बणी पंचायत के बतलाड़,भेखलटी,पचणी,पड़ोला,बणी आदि कई गांवों में घर घर जाकर वोट मांगे। कांग्रेस समर्थित प्रत्याशी तारा हेटा रविवार को मझार पंचायत पंहुची। बबीता ठाकुर ने टियाली पंचायत में अपने समर्थकों के साथ वोट मांगे। रितु ठाकुर ने भी ठियोग के आसपास की पंचायतों में वोट मांगे। इस वार्ड में तारा हेटा मंडल कांग्रेस और बबीता ठाकुर जिला कांग्रेस अध्यक्ष के समर्थन से चुनाव लड़ रही हैं जिससे यहां पर कांग्रेस कार्यकर्ताओं के ध्रुवीकरण का खतरा बना हुआ है। उधर घूंड वार्ड में भी विधायक बलवीर वर्मा कांग्रेस के प्रत्याशी अपने अपने लिए वोट मांग रहे हैं। संधू वार्ड में भाजपा कांग्रेस समर्थित एक एक ही प्रत्याशी मैदान में है।माकपा प्रत्याशी के अलावा चौथी प्रत्याशी महिला भी कड़ी टक्कर देने के लिए प्रचार में उतरी हुई हैं।
hin_Deva hin_Deva